
Parlamentul României

Camera Deputaţilor

	

	


Comisia pentru sănătate şi familie         

Bucureşti, 7 aprilie 2021

Nr.4c-10/201    

BIROULUI PERMANENT

AL

CAMEREI DEPUTAŢILOR,

Vă înaintăm raportul  asupra propunerii legislative pentru completarea art.206 al Legii nr.95 din 2006 privind reforma în domeniul sănătății, republicată, trimisă Comisiei pentru sănătate şi familie spre dezbatere, pe fond, cu adresa nr.Plx.339 din 3 iunie 2020. 

În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

Dr.Nelu TĂTARU
[image: image2.jpg]ROMANIA




Parlamentul României

Camera Deputaţilor
Comisia pentru sănătate şi familie   
Bucureşti, 7 aprilie 2021
Nr. 4c-10/201
R A P O R T  
asupra  propunerii legislative pentru completarea art.206 al Legii nr.95 din 2006 privind reforma în domeniul sănătății, republicată
(Plx.339/2020)
În conformitate cu prevederile  art.94 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere, pe fond,  cu propunerea legislativă pentru completarea art.206 al Legii nr.95 din 2006 privind reforma în domeniul sănătății, republicată, trimisă cu adresa nr.Plx.339 din 3 iunie 2020.
Senatul, în calitate de primă Cameră sesizată,  a respins  propunerea legislativă  în şedinţa din 27 mai 2020. 
Potrivit prevederilor articolului 75 alineatele (1) şi (3) din Constituţia României, republicată,  Camera Deputaţilor este Cameră decizională.
La întocmirea prezentului raport,  Comisia a avut în vedere:
· avizul favorabil al Consiliului Economic și Social (nr.2037/1.04.2020);

· avizul favorabil al Consiliului Legislativ (nr.299/2.04.2020);
· avizul favorabil al Comisiei pentru drepturile omului, culte și problemele minorităților naționale (nr.4c-6/305/10.06.2020);
· avizul negativ al Comisiei pentru muncă și protecție socială (nr.4c-9/422/30.06.2020);

· punctul de vedere negativ al Guvernului (nr.928/DPSG/2.06.2020).
Propunerea legislativă are ca obiect completarea Legii nr.95/2006 privind  reforma în domeniul sănătății, republicată, cu modificările și completările ulterioare, cu un nou articol, art.2061. Intervenția legislativă vizează reglementarea ocupării posturilor vacante de personal sanitar și personal auxiliar sanitar, prin concurs, organizat pe parcursul întregului an bugetar, cu avizul consiliului de administrație și cu aprobarea ordonatorului principal de credite, inclusiv în perioada care precede aprobarea bugetului de venituri și cheltuieli. Cu titlu de excepție, contractele încheiate în perioada anterioară aprobării bugetului de venituri și cheltuieli al instituției vor avea durată determinată, urmând ca odată cu aprobarea acestuia, durata acestora să fie stabilită, prin act adițional, ca nedeterminată.
Membrii Comisiei au examinat propunerea legislativă în şedinţa online din data de 7 aprilie 2021. La lucrările comisiei au fost prezenţi 25 deputaţi din totalul de 25 membri.
În raport cu obiectul şi conţinutul său, propunerea legislativă face parte din categoria legilor ordinare. 

Raportul comisiei a fost adoptat cu majoritate de voturi.
În urma finalizării dezbaterilor, membrii Comisiei pentru sănătate şi familie au hotărât, cu majoritate de voturi, să înainteze plenului Camerei Deputaților, un raport de respingere a propunerii legislative, întrucât, în sistemul sanitar posturile se ocupă în principal prin concurs, prin personal insuficient înțelegându-se că posturile nu au putut fi ocupate prin concurs organizat în condițiile legii și prin urmare, din prevederile propuse la alin.(1) al art.2061 reiese că, în situația în care posturile care nu au putut fi ocupate prin concurs și nici prin încheierea de contracte de prestări servicii, vor fi scoase din nou la concurs, conform procedurii.
            PREŞEDINTE,                                        SECRETAR,
          Dr.Nelu TĂTARU                                Liviu-Ioan BALINT   
Întocmit,

Livia Spînu, consilier parlamentar

